જીન્સ સાથે કોઈ પણ બ્રાઇટ કલરની પ્લેન કુરતી લેવી જેની લેન્ગ્થ ફુલ-લેન્ગ્થ પણ ચાલશે અને ની-લેન્ગ્થ પણ ચાલશે. એની સાથે કચ્છી વર્કવાળું જૅકેટ પહેરવું. પ્લેન કુરતી સાથે જૅકેટનો લુક વધારે સારો આવશે. અને જો તમારી કુરતી પ્રિન્ટેડ છે તો પ્રિન્ટની પસંદગી એવી રીતે કરવી જે જૅકેટ સાથે બરાબર મૅચ થાય. જો તમારી પ્રિન્ટ બહુ બોલ્ડ હશે તો જૅકેટનો લુક નહીં આવે. જો તમારી પાસે કચ્છી વર્કવાળું જૅકેટ ન હોય તો તમે કૉટન ફૅબ્રિક લઈ એમાં મિક્સ ઍન મૅચ કરી મિરરવર્કની બૉર્ડર મૂકી ટ્રેડિશનલ લુક આપી શકો અથવા તો લેમન યલો કે પૅરટ ગ્રીન કલરનું જૅકેટ અને એમાં મલ્ટિ-કલર બૉર્ડર તમને એટલા ક્રાઉડમાં એક અનોખો લુક આપશે.